杨维桢
题陶弘景移居图
大奴担簦挈壶餐，小奴笼鸡约孤犭屯。
雪斑鹿前双婉娈，水云牯背三温黁。
中有玉立而长身，幅巾野服为何人？云是永明之隐君，身
有黑子七星文。
自从夜读《葛洪传》，便觉白日生青云。
解冠径挂神武门，蜜灵尚拜君王恩。
句容洞天元第八，茅家弟兄遁秦腊。
飞宫三接十二楼，下听华阳海声狭。
三朝人物半凋零，水丑木中文已成。
金牛脱络谁得棰，枯龟受灼宁生灵。
金沙丹饭饥可饷，山中犹嫌呼宰相。
从此移家金积东，满谷桃花隔秦壤。
画工何处访仙踪，修眉明目射方瞳。
可无鸡犬逐牛豕，栗橘葛皆家僮。
铁厓浮家妻子从，名山亦欲寻赤松。
华阳礼郎或相逢，清风唤起十八公，乞以玉笙双凤吹雌雄
。